cyanic-selkie/wikianc huggingface dataset:
Kerim Kerimov
Nuoruus
Kerim Kerimov syntyi 14. marraskuuta 1917 insinööriperheeseen Bakussa, lyhytikäisessä Azerbaidžanin demokraattisessa tasavallassa. Hän valmistui insinööriksi Azerbaidžanin teollisesta instituutista vuonna 1942. Hän jatkoi opintojaan Dzeržinskin tykistöakatemiassa, jossa hän erikoistui rakettien kehittämiseen, muun muassa Katjuša-rakettien.
Takuya Kokeguchi
Takuya Kokeguchi (s. 13. heinäkuuta 1985 Okayama) on japanilainen jalkapalloilija.
Telefónica
Telefónica S.A. on espanjalainen tietoliikenneyhtiö. Se on maailman neljänneksi suurin tietoliikennealan yritys asiakkaiden määrässä ja kuudenneksi suurin kokonaismarkkina-arvolla mitattuna. Yhtiö toimii pääasiassa Espanjassa ja Latinalaisessa Amerikassa.
Radisson Diamond
Käyttöhistoria
Laiva on vaihtanut omistajaa muutamaan otteeseen ja se liikennöi nykyään casinolaivana Hong Kongissa. Laivan nykyinen nimi on China Star.
Mihály Iglói
Huippu-urheilijana 1930-luvun Unkarissa
Mihály Iglói oli 1930-luvulla Unkarin keskimatkojen maajoukkuejuoksija. Hän osallistui vuoden 1936 Berliinin olympialaisten 1500 metrille karsiutuen alkuerissä. Hän oli mukana elokuussa 1939 unkarilaisen MAC Clubin tehdessä 4x1500 metrillä maailmanennätyksen ajalla 15.55,4.
Varissuo
Historia
Varissuon alueelta tiloja omistaneet Turun evankelilais-luterilaiset seurakunnat laittoivat alueen kaavoituksen vireille 1960-luvun alussa. Jotta rakentaminen olisi ollut mahdollista, asemakaava-alueen piti olla pääosiltaan rakentajan hallussa. Kaupunki hankki alueelta tiloja haltuunsa, ja aloitti seurakuntien kanssa maanvaihto- ja asemakaavoitussopimusneuvottelut 1970–1971. Vuoden 1971 marraskuussa allekirjoitetun sopimuksen myötä kaupunki antoi alueelta 55 hehtaaria seurakunnille. Vastineeksi kaupunki sai 160 hehtaaria maata muualta Turusta, kuten Runosmäestä ja nykyisen ylioppilaskylän alueelta.
Palvelut
Varissuolta pääsee useilla linja-autoyhteyksillä ydinkeskustaan alle puolessa tunnissa, arkipäivisin vuoroja on jopa alle kymmenen minuutin välein. Vuodesta 2012 on julkisesti keskusteltu raitiovaunu- tai kevytrautatieyhteyden rakentamisesta Varissuolle.
Aiheesta muualla
60.44583°N, 22.35833°W
If It Don’t Kill You, It Just Makes You Stronger
If I Don’t Kill You, It Just Makes You Stronger on näyttelijä Bruce Willisin toinen sooloalbumi. Albumi julkaistiin 20. elokuuta 1989. Edellinen levy, The Return of Bruno on kaupallisesti menestyneempi albumi. Tämä on Willisin uusin studioalbumi, ja tämän jälkeen hän on julkaissut vain kokoelmia.
Jalkapallon suomenmestaruuskilpailut 1942
Jalkapallon suomenmestaruuskilpailut 1942 järjestettiin korvaamaan Mestaruussarjan kausi 1942–43 sen jälkeen kun Palloliitto katsoi, ettei sillä ollut jatkosodan vuoksi mahdollisuuksia käynnistää jalkapallosarjoja elokuun alussa 1942. Kilpailu järjestettiin cup-muotoisena ja Palloliitto kutsui ensimmäistä kertaa myös Työväen Urheiluliiton (TUL) seurat suomenmestaruuskilpailuihin. Cupiin ilmoittautui 15 seuraa, joista Helsingin Kullervo TUL:sta.
Neljännesvälierät
* = uusintaottelu
HMS Awe
Palvelus
Alus poistettiin palveluksesta ja se myytiin toukokuussa 1949 Portugalille, joka liitti sen laivastoonsa nimellä NRP Diogo Gomes. Alus myytiin romutettavaksi 20. huhtikuuta 1969.
Harmaapäämesikko
Harmaapäämesikko (Ptilotula keartlandi) on mesikoiden heimoon kuuluva varpuslintu.
Kurt Cobain
Nirvana
Cobain ja Nirvanan tuleva basisti Krist Novoselic tapasivat toisensa Melvins-yhtyeen treenikämpällä. Kaverukset sopivat harjoittelusta ja alkoivat tehdä lauluja. Rumpaliksi yhtye otti Aaron Burckhardin, joka soitti yhtyeessä vuoden 1987 ajan. Vuonna 1988 yhtye alkoi äänittää debyyttialbumiaan Bleachia, joka julkaistiin vuonna 1989. Rumpuja albumilla soitti Chad Channing ja Dale Crover. Yhtyeeseen kuului myös toinen kitaristi Jason Everman, joka kuitenkin painostettiin eroamaan myöhemmin. Tulevan vaimonsa, Courtney Loven, Cobain tapasi samana vuonna konsertissa ja seuraavan kerran vuonna 1991. Harkittuaan monen rumpalin välillä Cobain ja Novoselic päättivät ottaa rumpaliksi Dave Grohlin. Pian tämän jälkeen trio nousi maailmanmaineeseen vuonna 1991 albumilla Nevermind (jolla ovat esimerkiksi kappaleet "Smells Like Teen Spirit" ja "Lithium"). Cobainista tuli median silmätikku. Vuonna 1992 Love huomasi olevansa raskaana. Hän ja Cobain menivät naimisiin Havaijilla 24. helmikuuta 1992, muutama päivä Nirvanan Australian kiertueen jälkeen. Yhtye päätti pitää jonkin aikaa hiljaiseloa ja välttää keikkoja. Tytär Frances Bean Cobain syntyi 18. elokuuta, mistä Kurt ilmoitti Nirvanan esiintymisessä 20. elokuuta Readingin festivaaleilla Englannissa. Kyseisessä konsertissa esitettiin kappale "All Apologies", jonka Cobain omisti vaimolleen ja lapselleen. Tämän jälkeen yhtye jäi keikkatauolle, koska Cobain halusi keskittyä vaimoonsa ja lapseensa. Saman vuoden syyskuussa Nirvana esiintyi MTV Video Music Awardsissa, jossa Cobain joutui backstagella tappeluun Guns N' Roses -yhtyeen laulajan Axl Rosen kanssa.
Kuolema
Vieläkään ei ole täysin varmaa tietoa Cobainin kuolemasta. Monien Cobainin fanien mielestä kuoleman syyn pitäisi olla tuntematon eikä itsemurha. Monet uskolliset fanit taistelevat yhä monen vuoden jälkeen saadakseen Cobainin kuolemantapauksen uudelleen käsittelyyn. Monien mielestä myös Cobainin itsemurhakirje on todellisuudessa hänen synninpäästönsä halusta jättää Nirvana. On myös spekuloitu itsemurhakirjeen viimeisten rivien olevan jonkun muun kirjoittamaa. Vaikka kapellimestari David Woodard oli rakentanut Dreamachinen Cobainille, myöhemmät raportit olivat ristiriidassa huhujen kanssa siitä, että Cobain oli käyttänyt laitetta voimakkaasti itsemurhaansa edeltävinä päivinä. Yleisimmät spekulaatiot aiheesta osoittavat Cobainin vaimoon Courtney Loveen. Cobainin myös huhuttiin suunnitelleen eroavansa Lovesta. Yksi Cobainin vaimoon Courtneyyn osoitettu väite on myös hänen taskustaan löydetty lappu, johon hän oli matkinut Kurtin käsialaa.
Luettelo laivalatomuksista
Gotlanti
thumb|250px| Gotlannin laivalatomukset Vuonna 1927 tunnettiin Gotlannista 162 laivalatomusta, vuonna 1945 niitä tunnettiin 325 ja nykyään noin 380. Niistä on tutkittu 70 ja 54 hyvin tarkkaan. Tutkimusten perusteella laivalatomukseen on yleensä haudattu yksi henkilö, tosin muutamissa on useita. 14 tutkitusta latomuksesta ei kuitenkaan löytynyt ollenkaan hautaa. Useimmat oli tehty lähelle merenrantaa, paikkoihin, joissa oli aiemmin käytössä muitakin hautatapoja. Laivalatomuksia tehtiin samaan aikaan kuin hautaröykkiöitä eli hiidenkiukaita. Samoissa kalmistoissa on myös pyöreitä kehäkivetyksiä. Monet laivalatomukset ovat yksinäisiä, mutta toiset on rakennettu muiden latomusten viereen. Kohteissa on useimmiten alle kymmenen latomusta. Latomusten rakenne vaihtelee suuresti, mutta syytä ei toistaiseksi tiedetä. Osa latomuksista on muodostettu pikkukiviriveistä, toisissa on käytetty suuria lohkareita. Suuret laivalatomukset ovat kymmeniä metrejä pitkiä, kun pienet ovat vain parimetrisiä.
Esinelöytöjen ja radiohiiliajoitusten mukaan laivalatomuksia alettiin tehdä pronssikauden kolmannen kauden aikana, ja viimeiset latomukset nousivat kuudennen kauden aikana eli noin 1100−500 eaa. Viikinkiaikana tapa heräsi uudelleen eloon. Gotlannissa laivat olivat tärkeitä merenkulun takia, mutta laivankuvia esiintyy hauta-antimissa ja kalliopiirroksissa yllättävän vähän. Sen sijaan Gotlannissa laivalatomuksia on tiheämmin kuin missään muualla.
Muualla
Smålandissa on lukuisia latomuksia sisämaassa, joista merkittävimpiä ovat Borlandan kalmistossa olevat vähintään 14 laivalatomusta, Inglingen, kumpu latomus ja Mellerstan kalmisto, joissa on molemmissa kolme latomusta.
Pohjois-Ruotsissa Umajassa tunnetaan ehkä pohjoisin laivalatomus Mjösjön.
Kristine Opolais
Debyyttinsä sopraanoroolissa Opolais teki vuonna 2011 Lontoon Royal Opera Housessa Andris Nelsonsin johtamassa Madama Butterflyn esityksessä. Opolais ja Nelsons menivät naimisiin samana vuonna ja saivat tyttären nimeltään Adriana Anna. Pariskunta kuitenkin erosi vuonna 2018.
Viktor Ullmann
Ullmannin tuotantoon kuuluu muun muassa kaksi sinfoniaa, pianokonsertto (op. 25) ja oopperoita. Oopperoiden joukossa on Theresienstadtissa Petr Kienin librettoon sävelletty yksinäytöksinen Der Kaiser von Atlantis, joka kantaesitettiin Amsterdamissa 16. joulukuuta 1975. Pianosonaatteja Ullmann sävelsi seitsemän.
Tam-Silk
Neulomo-brändi
Neulomo-brändillä valmistetaan päällysvaatteita, joita ostavat erityisesti keski-ikäiset ja nuoret naiset. Nokian Neulomo perustettiin vuonna 2015 ja vuonna 2016 se osti Nanso Groupin Nokian liiketoiminnan ja koneet. Vuonna 2017 Nokian Neulomon liikevaihto oli 7,2 miljoonaa ja liiketappio 0,7 miljoonaa euroa. Yhtiön vaikeudet johtuivat Saarnin mukaan Nanson entisen tehtaan aiheuttamista kustannuksista. Nokian Neulomo oli ostanut Nanson tehtaan laitteet, mutta kiinteistöstä maksettiin vuokraa Nansolle. Kun Nokian Neulomo meni konkurssiin, Tam-Silk osti sen ja jatkoi Neulomo-tuotemerkin käyttöä. Se siirsi tuotteiden valmistuksen Nokialta eri puolille Suomea: neulokset valmistetaan Orivedellä, värjätään Nivalassa, painatetaan Pälkäneellä ja kootaan Kangasalla ja Tallinnassa. Yrityksellä on tarkoitus siirtää ompelu Tallinnasta Kangasalle, kunhan sinne saadaan tarpeeksi ompelijoita. Myös Neulomo-mallistojen suunnittelija Anna Huoviala siirtyi töihin Tam-Silkille.
Neulomo-tuotemerkin paitoja ja tunikoita myydään yksinoikeudella Prisma-myymälöissä. Tallinnassa ommellut Neulomo-vaatteet eivät saa Avainlippu-tunnusta, vaikka 80 prosenttia työstä tehdään Suomessa. Tam-Silk aikookin palkata Kangasalle lisää ompelijoita, jotta Neulomo-vaatteet voitaisiin valmistaa kokonaan Suomessa.
Herbert Blöcker
Herbert Blöcker (1. tammikuuta 1943 Fiefharrie – 15. helmikuuta 2014 Elmshorn) oli saksalainen kenttäratsastaja, olympiamitalisti ja Euroopan mestari.
Kettoteippi
Kettoteippi on suomalaisen rap-artisti Junon EP, joka julkaistiin 15. heinäkuuta 2009. Levyä painettiin rajoitettu määrä ja se myytiin loppuun.
Savannimesikko
Levinneisyys
Savannimesikkoa tavataan laajalla alueella Australiassa. Lajia on kuvattu harvinaiseksi, mutta sen ei uskota olevan vaarassa, ja se on luokiteltu elinvoimaiseksi.
Muhammad ibn Idris
Muhammad ibn Idris oli Keski-Marokkoa hallitsevan Idrisidi-dynastian kolmas kuningas vuosina 828-36. Hän seurasi isäänsä Idris II:ta kuninkaana, mutta vallan jakaminen kaikkien veljien kesken pirstoi valtakunnan alustavan yhtenäisyyden. Muhammedin hallituskaudella hänen pääkaupungistaan Fèsistä kasvoi alueen kaupallinen keskus.
Mayapeukaloinen
Levinneisyys
Mayapeukaloista tavataan Meksikossa, ja sen levinneisyysalueen pinta-ala on noin 296 000 km2. Lajin populaatioksi on arvioitu 500 000–4 999 999 yksilöä, ja se on luokiteltu elinvoimaiseksi.
Hunningolla
Vanha sydän
Albumin kolmas single ”Vanha sydän” lähetettiin radioille lokakuussa ja sen radio ensisoitto tapahtui NRJ:n Hitti vai Huti? -äänestyksessä 10. lokakuuta 2011.
Yōhei Fukumoto
Jalkapallomaajoukkue
Fukumoto kuului Japanin U-20 joukkueeseen alle 20-vuotiaiden MM-kilpailuissa 2007.
Ali ibn Muhammad
Ali ibn Muhammad oli Keski-Marokkoa hallinneen Idrisidi-dynastian neljäs kuningas vuosina 836–848. Hän seurasi isäänsä Muhammad ibn Idrisia kuninkaana vain yhdeksänvuotiaana. Alin hallituskausi oli rauhan aikaa. Hän hallitsi hovipuolueen tuella ja ennen kuolemaansa nimitti veljensä Yahya ibn Muhammadin seuraajakseen.
Lankuttaminen
Lankuttaminen ( tai lying down game) on internetin kautta leviävä ilmiö, meemi, joka tarkoittaa makaamista mahallaan kädet sivuilla odottamattomissa julkisissa paikoissa. Yleensä tämä tapahtuma valokuvataan ja jaetaan sosiaalisessa mediassa.
Narvanjoki
Narvanjoen voimalaitos, vesiputous ja tekojärvi
Patoaltaaseen on padottu vettä noin 25 metrin korkeuteen mpy. ja sen muodostama Narvan tekojärvi peittää 191 neliökilometrin suuruisen alueen, josta saaria on 4,7 neliökilometriä. Vesi nousee myös Narvanjokea ylöspäin 35 kilometrin matkalta. Tekojärven vedenpinta sijaitsee alavalla maalla, jolloin sen tilavuus ja pinta-ala riippuu suuresti järven vedenpinnan korkeudesta. Tekojärven keskisyvyys on 1,9 metriä.
Toinen Kadunpoika
Ura
Toinen Kadunpoika on tehnyt Puppa J:n kanssa kappaleen 4. huhtikuuta 2014 ensi-iltansa saaneeseen Muutoksii-elokuvaan. Kappaleen on tuottanut Bommitommia, joka tuottanut muun muassa Jukka Poikaa. Elokuvan on ohjannut Sami Laitinen. Siinä kuullaan lisäksi muun muassa Raappanaa ja Asaa.
Angel of Death (Slayerin kappale)
Kokoonpano
Tuotanto
Arlene Pach
Arlene Alnora Pach (o.s. Nimmons; 26. toukokuuta 1928 Kamloops – 2. maaliskuuta 2000 Fredericton) oli kanadalainen pianisti ja pedagogi. Hän oli säveltäjä Phil Nimmonsin sisko ja opiskeli Boris Roubakinen johdolla Toronton kuninkaallisessa musiikkikonservatoriossa. Hän debytoi vuonna 1947 Vancouverin nuorisosinfoniaorkesterin kanssa ja kantaesitti sittemmin Phil Nimmonsin, Harry Freedmanin ja Kenneth Peacockin teoksia. Kamarimuusikkona hän esiintyi varhaisella urallaan muiden muassa huilisti Nicholas Fioren, viulisti Steven Starykin ja Summerhill-puhallinkvintetin kanssa.
HMS Royal Adelaide
HMS Royal Adelaide oli Britannian kuninkaallisen laivaston vuonna 1825 vesillelaskettu Princess Charlotte -luokan 104-tykkinen ensimmäisen luokan linjalaiva.
USS Columbia (C-12)
Valmistus
Alus tilattiin 30. kesäkuuta 1890 William Cramp and Sonsilta Philadelphiasta Pennsylvaniasta, missä köli laskettiin 30. joulukuuta 1890. Alus laskettiin vesille 26. heinäkuuta 1892 kumminaan neiti H. Morton ja otettiin palvelukseen 23. huhtikuuta 1894 päällikkönään George Watson Sumner.
Kojootti
Elinympäristö
Aavikot, puoliaavikot, preeriat sekä trooppiset ja lauhkean vyöhykkeen metsät. Tavataan myös paikoin hyvin kylmissä oloissa, kuten Kalliovuorten boreaalisissa metsissä, ei kuitenkaan juuri koskaan vuoristossa tai tundralla asti.
Esmeralda (1883)
Valmistus
Alus tilattiin Armstrong Whitworthilta Elswickistä, missä köli laskettiin 5. huhtikuuta 1881 telakkanumerolla 429. Alus laskettiin vesille 6. kesäkuuta 1883 ja valmistui 15. heinäkuuta 1884.
Keisarillisen Japanin laivaston Izumi
Pian Yokosukaan saapumisen jälkeen 5. helmikuuta 1895 alus nimettiin Izumiksi. Ensimmäisen Kiinan–Japanin sodan merkittävimmät meritaistelut oli jo käyty, ja alus määrättiin suojaamaan merireittejä Korean niemimaan ja Pohjois-Kiinan rannikoilla. Sodan päätyttyä alus luokiteltiin 31. maaliskuuta 1898 uudelleen 3. luokan panssarikansiristeilijäksi. Sen kuusituumaiset vaihdettiin vuosina 1899–1900 4,7 tuuman tykeiksi, ja kymmenentuumaiset 12 naulan 12 cwt -laivatykeiksi. Samassa yhteydessä aluksen kattilat korvattiin Niclausse-kattiloilla.
Tyrolean Airways
Historia
Tyrolean Airways lensi heinäkuusta 2012 lähtien kaikki Austrian Airlinesin lennot, ja Austrianin koko laivasto ja työntekijät siirrettiin Tyroleanin alaisuuteen. Lokakuussa 2014 kerrottiin, että toiminta siirtyy takaisin Austrian Airlinesille uuden työehtosopimuksen allekirjoittamisen myötä. Tyrolean Airways lopetti toimintansa 31. maaliskuuta 2015 uuden sopimuksen astuessa voimaan.
Princess Charlotte -luokka
Suunnittelu
Alusten aseistuksena oli tilattaessa alakannella 26 kappaletta 56 cwt:n tykkiä ja kaksi 8 tuuman 68 naulan 65 cwt:n tykkiä. Keskimmäisellä tykkikannella oli kaksi 32 naulan tykkiä enemmän, mutta ne olivat 48 cwt:n tykkejä. Yläkannella oli jälleen kaksi 32 naulan tykkiä enemmän, ja ne olivat 32 cwt:n tykkejä. Lisäksi yläkannella ei ollut 68 naulan tykkejä. Puolikannella oli kaksi kappaletta 12:n ja 12 kappaletta 32 naulan 17 cwt:n karronadia. Etukannella oli kaksi 32 naulan 17 cwt:n karronadia. Lisätyn pituuden seurauksena aluksille asennettiin vielä kullekin tykkikannelle lisättiin pari 32 naulan tykkiä, jolloin alusten aseistus kasvoi 110 tykkiin.
Grant Smith
Kaudelle 2008 HJK ei tarjonnut Smithille jatkosopimusta. Tämän jälkeen Smith kävi englantilaisen Carlisle Unitedin testissä ja sai loppukauden kestävän sopimuksen.
Polttavat katukivet
Elokuvan kuvaaja John F. Seitz sai Oscar-ehdokkuuden parhaasta kuvauksesta vuonna 1955.
Hilkka Helinä
Näyttämö
Radiosta Hilkka Helinä siirtyi Intimiteatteriin vuonna 1960, ja nousi pian teatterin johtavaksi nais­näyttelijäksi. Hän teki useita kiitettyjä suorituksia huvi­näytelmissä ja näytteli 25-vuotis­taiteilija­juhlassaan Janen roolin salonki­komediassa Yllättävä kälyni. Intimi­teatterissa Hilkka Helinä työskenteli täysi­päiväisesti kuolemaansa saakka. Uransa aikana hän teki vierailuja Helsingin Kansanteatteriin ja Suomen Kansallisteatteriin.
Karsinnat jääkiekon maailmanmestaruuskilpailuihin 1999
Lohko A
A-lohkossa kahdesta kisapaikasta pelattiin Itävallan Klagenfurtissa 5.–8. marraskuuta 1998
Niilo Räsänen
Räsänen pääsi ylioppilaaksi Oulun lyseosta 1910. Hän opiskeli sitten teologiaa Helsingin yliopistossa ja hänet vihittiin papiksi 1914. Räsänen suoritti pastoraalitutkinnon 1916. Hän valmistui myöhemmin Turun yliopistosta filosofian kandidaatiksi 1926 ja filosofian maisteriksi 1927. Räsänen suoritti vielä kasvatusopillisen tutknnon 1929 ja teologian kandidaatin tutkinnon 1943. Hän teki opintomatkat Viroon vuosina 1928 ja 1932.
Räsänen toimi Oulaisten kirkkoherran apulaisena 1914–1838 ja sen jälkeen Temmeksen kirkkoherrana 1939–1947. Hän oli 1927 perustetun Oulaisten yhteiskoulun johtajana 1927–1932 sekä koulun uskonnon, ruotsin ja suomen kielen opettajana 1927–1936. Räsänen oli uskonnon ja historian lehtorina Heinolan, Raahen ja Itä-Suomen opettajaseminaareissa 1942–1947 ja viimeksi hän toimi uskonnon ja historian lehtorina Itä-Suomen opettajaseminaarissa Joensuussa 1947–1956 ennen eläkkeelle jäämistään.
Jane Berbié
Berbién ensimmäinen esiintyminen Lontoon Covent Gardenissa tapahtui kesäkuussa 1971, jolloin hänellä oli rooli Gioacchino Rossinin oopperassa Sevillan parturi.
Uiguurin kieli
Historia ja murteet
Kieli jakautuu kolmeen päämurteeseen. Luoteista eli keskimurretta puhuu suurin osa kansasta Sinkiangin pohjois- ja länsiosissa sekä Keski-Aasian valtioissa. Se jakautuu useisiin paikallismurteisiin. Hotanin eli etelämurretta puhutaan eteläisessä Sinkiangissa. Lobnorin eli itämurre on etelämurteen tavoin kielellisesti varsin yhdenmukainen.
Spelttivehnä
Historiaa
Speltin korvasi suurempia satoja antava (leipä)vehnä (Triticum aestivum) viimeistään 1800-luvulla. Spelttivehnän viljelypinta-ala ja saatavuus on viime vuosina parantunut merkittävästi lajin tultua suositummaksi. Sitä viljellään Etelä-Saksassa, Sveitsissä ja Belgiassa. Suomessa spelttivehnän viljely aloitettiin uudelleen 1990-luvulla. Speltin viljelyala Suomessa vuonna 2006 oli 860 hehtaaria. Spelttivehnän väitetään kestävän paremmin tuholaisia kuin vehnän, ja se sopisi siksi paremmin luomuviljelyyn. Siinä on runsaasti kuitua ja nykyvehnään verrattuna paljon proteiinia.
Speltin kuorimiseen tarvitaan erityinen kone, jotta se ei vahingoitu. Tavallisessa vehnämyllyssä alkio vaurioituu ja saanto on selvästi pienempi.
Unto Kanerva
Kanerva oli Tampereen kaupunginvaltuuston jäsen 1951–1972. Hän oli muun muassa Tampere-Seuran puheenjohtaja 1968–1976, Tampereen työväenyhdistyksen puheenjohtaja vuodesta 1957, Tampereen historiallisen seuran puheenjohtaja vuodesta 1968, Tammerkoski-lehden päätoimittaja vuodesta 1951 ja Viinikan-Nekalan sos.dem.-yhdistyksen puheenjohtaja vuodesta 1951.
Timo Juurikkala
Ura
Keväällä 2007 Juurikkala valittiin Vantaan määräaikaiseksi asukaspalvelujohtajaksi ja edelleen vuoden 2008 alusta vapaa-ajan ja asukaspalveluiden toimialan määräaikaiseksi johtajaksi kun viran vakituinen haltija Katariina Poskiparta nimitettiin työministerin valtiosihteeriksi.
Valentina Tolkunova
Tolkunovalla oli pitkä ja menestyksekäs ura radiossa ja televisiossa. Vuonna 1973 hän aloitti kukoistavan yhteistyön Moskonzert-yhtiön kanssa. Myöhemmin Tolkunova johti vuonna 1989 perustamaansa teatteria. Hän esiintyi myös elokuvissa ja voitti television Vuoden laulu -kilpailun peräti 23 kertaa. Hän työskenteli uransa aikana monien Neuvostoliiton parhaiden säveltäjien ja lauluntekijöiden kanssa. Tolkunova esiintyi usein erilaisissa puolueen ja valtion juhlissa.
Ady
Ura
Suomeen Ady siirtyi kesken kauden 2005. Hän liittyi Turun Palloseuraan, jota hän edusti kolmen kauden aikana 58 Veikkausliiga-ottelussa tehden 18 maalia. Kaudella 2007 hän saavutti joukkueineen SM-pronssimitalin. Marraskuussa 2007 Ady solmi kaksivuotisen sopimuksen Ykkösen Jyväskylän Jalkapalloklubin kanssa. JJK:n liiganousuun päättyneen kauden 2008 jälkeen hän siirtyi Myllykosken Palloon, jota hän edusti kahden kauden ajan.
Katsura Tarō
Pääministerikaudet
Katsura luopui virastaan Saionji Kinmochin hyväksi tammikuussa 1906 Japanin ja Venäjän välisen sodan päättäneen Portsmouthin rauhansopimuksen aiheuttaman kiistelyn ja epäsuosion vuoksi.
Talkkuna
Talkkuna Suomen maakuntien ruokaperinteessä
Hieman erilaisena talkkuna tunnetaan myös Etelä-Pohjanmaalla. Siellä se valmistetaan paahtamalla kokojyväkaura-, ohra-, ja ruisjauhoa. Eteläpohjalaiseen talkkunaan ei käytetä papuja tai herneitä. Talkkunaa syödään viiliin tai piimään sekoitettuna vellinä, tai marjoihin sekoitettuna "tokerona". Nykyään on suosittua sekoittaa talkkunajauhoa myös jäätelöön. Myös talkkunamuroja on nykyisin saatavilla.
Eri maakuntien talkkunajauhoja on nykyisin saatavana kaupallisesti tuotettuna ympäri Suomea.
Talkkuna kulttuurissa
Uudemmassa populaarikulttuurissa talkkuna mainitaan Martti ”Huuhaa” Innasen vuoden 1968 kappaleessa ”Kumiteräsaappaat”. Talkkunasta valmistetun mustikkapöperön hämäläinen rinnakkaisnimi pöllöhillo on antanut nimensä Helena Meripaasin vuonna 2007 ilmestyneelle nuortenromaanille Pöllöhilloa.
Sulfasalatsiini
Sulfasalatsiini (C18H14SN4O5) on aromaattisiin sulfonamideihin kuuluva orgaaninen yhdiste. Yhdistettä käytetään lääketieteessä reuman ja tulehduksellisten suolistosairauksien hoitoon. Sulfasalatsiini kuuluu WHO:n laatimaan tärkeimpien lääkeaineiden luetteloon.
Tyrvään voimalaitos
Tyrvään voimalaitoksen alue kuuluu Museoviraston luetteloimiin Valtakunnallisesti merkittäviin rakennettuihin kulttuuriympäristöihin. Siihen liittyy varsinaisen voimalaitoksen lisäksi myös henkilökunnalle rakennettu asuinalue.
Deimos XIII
Deimos XIII on suomalaisen metalliyhtyeen Woods of Belialin esikoisalbumi. Se julkaistiin vuonna 2003 levymerkillä Firedoom Music.
Ota iisisti, Marshall
Ota iisisti, Marshall (Eerie, Indiana) on yhdysvaltalainen varhaisnuorille suunnattu television jännityssarja, jota Yle TV1 esitti Suomessa vuoden 1993 alusta alkaen. 2010-luvun lopun Netflix-suosikkisarjan Stranger Things on sanottu saaneen siitä vaikutteita.
Vanha nainen hunningolla
Singlen myynti on ylittänyt singlen kultalevyrajan. Singleä myytiin sen julkaisuvuonna yli 6000 kappaletta.
Viking 1
pienoiskuva|Viking 1:n kuvaamaa [[Marsin pintaa. Etualalla oleva iso kivi, "Big Joe", on noin 2 metriä halkaisijaltaan.]]
Mark Tuitert
Hän on voittanut 1 500 metrin maailmancupin kokonaiskilpailun kausilla 2003–2004 ja 2004–2005 sekä sijoittunut kolmanneksi kaudella 2007–2008. 1 000 metrin maailmancupissa hän oli toinen kaudella 2009–2010.
Dishonored
Jatko-osa Dishonored 2 on julkaistu vuonna 2016.
Tšuvassin kieli
Nykytilanne
Kielen käyttöalan laajentamista vaikeuttaa tšuvassien asuinalueiden hajanaisuus ja venäjän kielen dominoiva asema kaikilla julkisen elämän alueilla. Suuren puhujamäärän, enemmistökansallisuuden aseman (tšuvassit muodostavat 67,7 % Tšuvassian väestöstä ) ja kielen aktiivisen käytön perusteella tšuvassin kieltä voidaan kuitenkin pitää varsin elinvoimaisena.
Antti Lange
Antti Lange (s. 11. joulukuuta 1941 Helsinki) on eläkkeellä oleva Ilmatieteen laitoksen matemaatikko, tilastotieteilijä ja valtiotieteiden tohtori. Hänen aiempia työnantajiaan ovat olleet Maailman ilmatieteen järjestö, WMO, ECMWF, Helsingin yliopisto ja Jyväskylän yliopisto. Hän on ollut vuoden 2012 kuntavaaleissa Kristillisdemokraattien ehdokkaana Helsingissä. Hän sai vaaleissa 58 ääntä, eikä tullut valituksi.
Öjberget
thumb|Öjbergetin hiihtokeskus kesällä. Öjberget on Vaasassa Sundomin kylässä sijaitseva pieni hiihtokeskus, jonka omistaa Vaasan kaupunki.
Aegean Airlines
Aegean Airlines on matkustajamäärältään Kreikan suurin lentoyhtiö. Yhtiö on kuulunut Star Allianceen kesäkuusta 2010.
Macrianus Minor
Kesällä 260 roomalaiset kärsivät suuren tappion persialaisia vastaan Carrhaen lähistöllä. Valerianus vangittiin ja persialaiset hyökkäsivät Syyriaan ja Vähään-Aasiaan. Tilanne oli kaoottinen, mutta Macrianus vanhemman ja Ballistan (tai Callistuksen) vastatoimet Kilikiassa pysäyttivät persialaisten hyökkäyksen. Persian kuningas Sapor I joutui perääntymään takaisin itään. Macrianus vanhempi ja Ballista ansaitsivat tästä hyvästä sotilaidensa kunnioituksen ja nämä päättivätkin huutaa Macrianus vanhemman keisariksi vaikka Valerianuksen poika ja laillinen keisari Gallienus olikin yhä elossa ja hallitsi valtakunnan läntisiä provinsseja. Macrianus vanhempi kuitenkin kieltäytyi kunniasta vedoten ikäänsä ja terveyteensä ja nimitti keisareiksi sen sijaan poikansa Macrianus nuoremman ja Quietuksen. Tämä tapahtui todennäköisesti ennen 17. syyskuuta 260. Macrianuksilla oli käytössään Valerianukselta jäänyt kultavarat, mikä mahdollisti kolikoiden lyömisen uusien keisarien kunniaksi. Kolikoissa kunnioitettiin armeijaa ja julistettiin voiton olevan varmaa. Molemmat keisarit nimitettiin myös konsuleiksi kuluvalle vuodelle, jolloin koko valtakunnassa oli itse asiassa kolme konsuliparia vuonna 261; Gallian keisarikunnassa, Roomassa ja Macrianusten hallitsemassa Vähän-Aasian, Syyrian ja Egyptin provinsseissa.
Kaarlo Maaninka
Kaarlo Hannes Maaninka (s. 25. joulukuuta 1953 Posio) on suomalainen kestävyysjuoksija ja olympiamitalisti. Hänen asuinpaikkansa on Kauhajoella. Urheilu-uransa jälkeen Maaninka tuli uskoon ja paljasti vuonna 1981 käyttäneensä veritankkausta ennen Moskovan olympialaisia. Seuratasolla hän on edustanut Posion Pyrintöä, Saarijärven Pullistusta ja Kauhajoen Karhua. Maaninkaa valmensi Jouko Elevaara.
Elohopeatiosyanaatti
Ominaisuudet ja valmistus
Elohopeatiosyanaatti on huoneenlämpötilassa monokliinisiä valkoisia kiteitä. Se liukenee hyvin heikosti kylmään veteen, mutta paremmin kuumaan veteen, tiosyanaatti- tai syanidiliuoksiin, tai ammoniakkiin. Kuumennettaessa se hajoaa lämpötilavälillä 110–165 °C.
Sulasuolareaktori
Tekninen rakenne
thumb|400px|Toriumin hyötöreaktioilla on vaikea tuottaa pommikelpoisia isotooppeja. Reaktori koostuu kahdesta pääosasta "sydän" ja "vaippa". Reaktorin sydämessä tapahtuu fissio ja samalla syntyy vapaita neutroneja. Vaipassa, joka kulkee sydämen lähellä, kiertää fertiili polttoaine ja absorboi fissiossa syntyneitä vapaita neutroneja. Toriumin beetahajoaminen uraaniksi kestää keskimäärin 27 päivää, siksi fertiili polttoaine siirretään "hautumaan" pois vaipasta välivarastoon, ennen kuin se ohjataan takaisin sydämeen. Polttoainetta käsitellään ja huolletaan jatkuvassa kierrossa ja siitä poistetaan fissiotuotteet tai kaupallisesti tärkeät sivutuotteet kuten lääkeradioisotoopit, polttoainetta vaihdetaan prosessimaisesti eikä syklisesti kuten esim. kevytvesireaktoreissa (kts. kuva 1). Myös ns. kiintiöreaktorin rakentamisen mahdollisuus on olemassa, siinä polttoainetta ei huolleta lainkaan, vaan reaktorin käytöstä luovutaan kun sen tehokas hyötysuhde vaimenee ajan myötä. Sydämestä kuumentunut nestemäinen polttoaine ohjataan lämmönvaihtimeen, josta lämpöenergia voidaan muuttaa mekaaniseksi energiaksi esimerkiksi kaasuturbiinin (CO2) avulla ja edelleen sähköenergiaksi. Koska lämpötilat ovat korkeammat kuin kevytvesireaktorissa voidaan turbiineissa soveltaa välittäjäaineena superkriittistä hiilidioksidia höyryn sijaan, jolloin saavutetaan parempi, jopa 50 % hyötysuhde. Hyötysuhdetta voi entisestään parantaa välttämällä energiakonversio, eli hyödyntämällä osa lämpöenergiasta suoraan. Lämpöenergiaa voidaan hyödyntää esimerkiksi keskuslämmitysratkaisuissa, kemiallisissa prosesseissa kuten esimerkiksi juomaveden valmistamisessa merivedestä tislaamalla ja muissa.
Sean Edwards
Edwards kuoli autoturmassa Australian Queenslandin radalla 15. lokakuuta 2013, jossa hän opasti 20-vuotiasta mieskuljettajaa. Koulutettavan ohjaama Porsche törmäsi seinään ja syttyi palamaan. Edwards menehtyi onnettomuudessa ja kuljettaja sai turmassa vakavia vammoja.
Yūto Iwasaki
Yūto Iwasaki (s. 11. kesäkuuta 1998 Hikone) on japanilainen jalkapalloilija.
Jalkapallomaajoukkue
Iwasaki kuului Japanin U-20 joukkueeseen alle 20-vuotiaiden MM-kilpailuissa 2017.
BES-järjestelmä
BES-järjestelmä (sanasta Betonielementtistandardi) on Suomessa vuosina 1968–1970 kehitetty avoin elementtijärjestelmä. Sen kantavina rakenteina ovat väli- ja päätyseinät, välipohjana ontelolaatat ja ulkoseininä ei-kantavat sandwich-elementit. Suomen ennätyksellinen asuntotuotanto 1970-luvulla ei olisi ollut mahdollista ilman BES-järjestelmää. 1980-luvulla järjestelmästä jatkokehitettiin Runko-BES-järjestelmä toimitila- ja teollisuusrakentamista varten. Molemmat järjestelmät ovat edelleen käytössä rakentamisessa.
Kenian anglikaanikirkko
Kenian anglikaanikirkko on anglikaanisen yhteisön ja Kirkkojen maailmanneuvoston jäsenkirkko, johon kuuluu 29 hiippakuntaa. Kirkkokunnassa on noin 1 500 000 jäsentä. Sen nykyinen arkkipiispa on Benjamin M. Nzimbi.
Jäkärlä
Jäkärlä sijaitsee Paattistenjoen rannalla, ja sen eteläpuolella on Maarian allas. Jäkärlän keskusta sijaitsee mäen laella, ja sen ympärille on rakennettu pääosin kerrostaloja. Jäkärlässä on runsaasti myös rivitaloja ja omakotitaloja, etenkin alueen reunoilla kuten Haihussa.
Kuorittu maito
D-vitamiini poistuu maidosta rasvaliukoisena maitorasvan mukana separoinnissa. Sen vuoksi sitä lisätään Suomessa rasvattomaan maitoon maissiöljyyn liuotettuna ennen homogenointia.
Fanny Horn Birkeland
Fanny Horn Birkeland (o.s. Welle-Strand Horn, s. 8. maaliskuuta 1988 Oslo) on norjalainen uransa lopettanut ampumahiihtäjä. Hän kilpaili ampumahiihdossa vuosina 2004-2017.
Mesa
Väestö
Mesan asukasluku oli vuoden 2010 väestönlaskennan mukaan 439 041 ja vuoden 2017 arvion mukaan 496 401. Mesa on osa suurempaa Phoenixin-Mesan-Glendalen metropolialuetta, jonka asukasluku oli vuonna 2010 4 192 887. Mesan kaupungin asukkaista 84,7 % oli taustaltaan valkoisia, 3,5 % afroamerikkalaisia, 2,2 % intiaaneja, 27,1 % latinoja mistä tahansa rodusta ja 2 % aasialaisia. 21,2 % kaupungin asukkaista puhui kotonaan jotakin muuta kieltä, kuin englantia ja 12 % kaupungin asukkaista oli syntynyt ulkomailla.
Riitta Uosukainen
Riitta Maria Uosukainen (o.s. Vainikka, s. 18. kesäkuuta 1942 Jääski) on suomalainen entinen kokoomuksen pitkäaikainen kansanedustaja (1983–2003), opetusministeri 1991–1994 ja eduskunnan puhemies 1994–2003. Vuoden 2000 presidentinvaalissa Uosukainen oli kokoomuksen asettama presidenttiehdokas saaden kolmanneksi eniten ääniä. Uosukainen jätti eduskunnan ja politiikan vuoden 2003 vaaleissa. Vuonna 2004 tasavallan presidentti myönsi hänelle valtioneuvoksen arvonimen.
Elämäkerta
Riitta Maria Uosukainen (o.s. Vainikka) syntyi Jääsken Pelkolan kylän Ensossa. Hän on esiintynyt usein Jääsken kansallispukuun pukeutuneena. Uosukaisen vanhemmat ovat sähköasentaja Reino Vainikka ja rouva Aune Ruohonen. Uosukainen oli naimisissa everstiluutnantti Toivo Verneri Uosukaisen kanssa vuodesta 1968. Toivo Uosukainen kuoli 28. joulukuuta 2021. Heillä on yksi lapsi, vuonna 1974 syntynyt Antti.
Akito Takagi
Akito Takagi (s. 4. elokuuta 1997 Osaka) on japanilainen jalkapalloilija.
Porin Ässien SM-liigakausi 2002–2003
Muutokset ennen kautta
Huhtikuun loppupuolella Ässät julkaisi runsaan määrän uusia sopimuksia. Puolustajista jatkosopimuksen saivat Mika Rontti ja Timo Ahmaoja sekä hyökkäyksestä Samu Wesslin, Timo Salonen, Juha Kiilholma, Janne Mäkelä, Joose Lipponen ja Mikko Peltonen. Mäkelän sopimus oli 2+1-vuotinen, Rontin 1+1-vuotinen, Wesslinin ja Salosen kaksivuotiset sekä Kiilholman, Lipposen, Peltosen ja Ahmaojan yksivuotiset. Uusina pelaajina puolustukseen liittyivät Jarkko Glad JYPistä ja Pekka Kangasalusta TPS:stä, molemmat yksivuotisilla sopimuksilla. Hyökkäykseen liittyi neljä uutta pelaajaa. Tuomo Harjula tuli joukkueeseen Oulun Kärpistä vuoden sopimuksella, Kristian Kuusela Tapparan A-nuorista kaksivuotisella sopimuksella sekä Tomi Pöllänen ja Reino Soijärvi KooKoosta yksivuotisilla sopimuksilla. Puolustaja Antti Boman palasi Ässiin Ruotsista ja hyökkääjä Timo Hakanen Itävallasta.
Gulfport
Historia
29. elokuuta 2005 hurrikaani Katrina tuhosi kaupungin lähes kokonaan.
Isoliitäjä
Koko ja ulkonäkö
Linnun pituus on 43–51 senttimetriä ja siivenkärkien väli 105–122 cm. Isoliitäjä on hieman pienempi kuin välimerenliitäjä (Calonectris diomedea), jota se hieman muistuttaa muun muassa pyrstön valkoisten yläpeitinhöyhenten takia.
Rocco Chinnici
Chinnici perusti antimafialiittoutuman eli joukon tutkijatuomareita jotka jakoivat tietoa ja vastuuta keskenään estääkseen yhden henkilön pitävän kaikkea tietoa ja tulemasta ainoaksi kohteeksi mafialle. Kuuluisat mafianvastaiset tuomarit Giovanni Falcone, Paolo Borsellino ja Gioacchino Natoli olivat tämän liittouman jäseniä kuten myös Giuseppe Di Lello ja Leonardo Guarnotta.
Bes
Bes tai BES voi tarkoittaa seuraavia:
Timo Pulkkinen
Pulkkinen aloitti moottoriurheilutoimittajan uran jo 16-vuotiaana ja oli jo sitä ennen ottanut moottoriurheiluaiheisia valokuvia parin vuoden ajan. Ensimmäisen autokilpailunsa Pulkkinen kuulutti Nurmijärvellä 16-vuotiaana, ja teki sen jälkeen kenttäkuulutustöitä lukemattomissa suomalaisissa moottoriurheilutapahtumissa. Pulkkinen on toiminut kenttäkuuluttajana mm. surullisessa helikopterionnettomuuden käsittäneessä Ahveniston kisassa. Hän toimi yhtäjaksoisesti Jyväskylän Suurajojen ja Neste Ralli Finlandin kuuluttajana 20 vuotta.
Pulkkinen toimi MTV F1-tiimin jäsenenä 15 kautta (2000–2015) selostaen paikan päällä Formula ykkösiä. Hänellä on suomalaisista toiseksi eniten perättäin seurattuja Formula ykkösten GP- kisoja. Kaikkiaan hän on nähnyt paikanpäältä yli 230 GP kilpailua ja yli 100 MM-Rallia. Urallaan hän on ollut toimittajana tai kilpailijana yhteensä yli tuhannessa moottoriurheilutapahtumassa. Hän on omien sanojensa mukaan lentänyt selostusmatkoillaan 75 kertaa maapallon ympäri. Vuodesta 2016 lähtien hän selostaa moottoriurheilua Yleisradiolle.
Sangha
Sanghan toiminta
Munkkien ja nunnien tulee noudattaa vinyaa, eli luostarisääntöjä, joista tärkeimmät ovat 10 hyvettä. Maallikoiden tulisi pyrkiä noudattamaan näistä viittä (vältä tappamista, varkautta, seksuaalista väärinkäyttöä, valehtelua ja päihtymystä), mutta munkkien ja nunnien tulee näiden lisäksi myös välttää seuraavia asioita:
Kuytun
Paikalliseen teollisuuteen kuuluu elintarvikkeiden jalostusta ja tekstiiliteollisuutta sekä Kuytunin sähkövoimala. Kaupungin nähtävyyksiin kuuluu Kuytun City Zoo -eläintarha.
Gurli Sevón-Rosenbröijer
Gurli Sevón-Rosenbröijerin vanhemmat olivat liikemies Axel Voldemar Sevón ja Sonja Noschis. Hän oli naimisissa vuodesta 1916 everstiluutnantti Edvin Bertel Rosenbröijerin (1887–1943) kanssa, joka kuoli jatkosodan aikana pitkäaikaiseen sairauteen.
Markkinoiden kyllästyminen
Vapaa markkinatalous
Jos tuotteita on valmistettu liikaa, joudutaan ne myymään edullisesti pois tai hävittämään. Näin tapahtui ennen kirjapainojen digitaalitekniikkaa esimerkiksi kirjojen painatuksessa, kun osa kirjoista jäi kustantamoiden ja kirjapainojen varastoihin, koska ne eivät menneet kaupaksi. Kirjakerhojen toiminta perustuu osittain siihen, että ne tarjoavat ylituotantokirjoja edulliseen tarjoushintaan kuluttajille, minkä jälkeen he saavat ostosopimuksen tehneitä kuluttajia ostamaan myös normaalihintaisia tuotteita.
DNA:n sekvensointi
DNA:n ymmärtämisestä on tullut erottamaton osa biologian tutkimukselle samoin kuin useilla sovellusalueilla kuten diagnostiikka, biotekniikka, rikostutkimus ja systematiikka. Nykyaikaisen DNA-sekvensoinnin suuri nopeus on mahdollistanut koko DNA-järjestyksen ja genomin selvittämisen lukuisilta eliömuodoilta ja -lajeilta mukaan lukien ihmisen genomi.
Heikki Parkkonen
Parkkonen oli naimisissa ja hänellä oli viisi lasta.
Markkinoiden kyllästyminen
Vapaa markkinatalous
Valtio ja Euroopan unioni pyrkivät omalta osaltaan takaamaan sen, että tietyt peruspalvelut ja perustarvikkeiden tuotanto säilyvät Suomessa ja Euroopan unionin talousalueella. Ne jakavat tästä syystä tukirahaa sellaisille liiketoiminnan aloille ja alueille, missä omavaraisuus halutaan säilyttää eli pyritään välttämään tuontia Suomen tai Euroopan unionin ulkopuolelta. Valtion ja Euroopan unionin jakama tukiraha vääristää kilpailua eikä siitä syystä voida puhua puhtaasta vapaasta markkinataloudesta alueilla, missä valtio ohjailee tuotantoa ja kulutusta.
Markkinaosuus
Jokaisella tuoteryhmällä ja yksittäisellä tuotteella on tietty markkinaosuus kotitalouksien kokonaiskulutuksesta. Sen lisäksi jokaisella yrityksellä ja sen tuotteilla on oma markkinaosuus kokonaismarkkinoista sillä alueella, missä yrityksellä on toimintaa. Kun uusi yritys tai uusi tuote tulee markkinoille, pitää sen vallata markkinaosuus muilta alan kilpailijoilta. Yksikään yritys ei tule niin sanotusti tyhjille markkinoille, jos alueella on jo aikaisemmin ollut tarjolla vastaavia tuotteita ja palveluita muiden yritysten tuottamana.
Shunki Higashi
Shunki Higashi (s. 28. heinäkuuta 2000 Ehime) on japanilainen jalkapalloilija.
Isoisänsilta
Nimi
Sillan nimi juontuu Mustikkamaalla olevasta Isoisänniemestä, joka puolestaan on saanut nimensä kalastaja Viktor Wilhelm Wickmanista, joka asui niemellä. Nimen niemelle antoivat hänen jälkeläisensä.
Sillan mitat ja rakenne
Sillan pisin jänneväli on 144,3 metriä, pääjänteen viereiset jänteet ovat 6,7 ja 13,6 metriä. Sillan leveys on Mustikkamaan päässä ja keskiosalla neljä metriä ja se levenee Kalasataman puolella, jossa sillan kautta kulkeva kevyen liikenteen väylä haarautuu kahteen suuntaan. Sillan teräskaari haarautuu Mustikkamaata kohti kahdeksi kaareksi. Sillan ”kansi” eli päällysrakenne on terästä ja se on ripustettu kaaresta 22 vetotankoparilla.
Vesikauhu
Estomenetelmät
1800-luvulla tiedettiin jo suurin piirtein, mikä oli vesikauhun aiheuttaja; ajan käsitysten mukaan se oli sairaan koiran syljen sisältämä hirvittävä myrkky. ”Hirvittävän myrkyn” leviämistä ihmisiin pyrittiin hillitsemään karskiotteisin, mutta luultavasti ainakin jossakin määrin tehokkain menetelmin: 1860-luvun lääketiede suositteli polttamaan koiran puremaksi joutuneen henkilön vaatteet, koska ovat ne niihin jääneen vaahdon tai kuolan takia tuiki vaaralliset koskea. Haava tuli puhdistaa ja saastunutta verta imeä kuppaussarvin, ja lääkäri saattoi polttaa haavan kalilipeää eli kaliumhydroksidia käyttäen. Jos tartunta pääsi leviämään, tilanteelle ei ollut tehtävissä mitään.
Muilla eläimillä
Eläimillä rabieksen kehittyminen seuraa kolmea vaihetta:
Smilodon
left|350px|thumb|Smilodonien mitat ihmiseen verrattuna, vasemmalta oikealle S. populator, S. fatalis, S. gracilis.
Leia Organa
Leia Organa on yhdysvaltalaisen elokuvaohjaaja George Lucasin luoma kuvitteellinen hahmo Tähtien sota -elokuvissa, jota näytteli Carrie Fisher.
Star Wars Legends -jatkumossa Leia on koulutettu jedimestari ja Uuden tasavallan valtionpäänainen. Hänellä on kolme lasta: Jaina Solo, Jacen Solo ja Anakin Solo.
Alkuperäinen trilogia
Leialta vaaditaan kapinallisten olinpaikkaa ja antaa erään hylätyn tukikohdan sijainnin. Tästä huolimatta, Kuolemantähden komentaja, suurmoffi Tarkin, määrää Alderaanin tuhottavaksi. Lopulta Luke Skywalker, Han Solo, Obi-Wan, wookiee Chewbacca ja droidit pelastavat hänet. Kun he pakenevat Obi-Wanin uhrattua henkensä, he ottavat Yavinin taisteluun, jossa Luke tuhoaa Kuolemantähden X-siipihävittäjällään. Massanin temppelissä Yavin IV -kuussa, prinsessa ojentaa pelastajille ja taistelun sankareille Alderaanin vapaudenmitalit.
Valmistautuessaan viimeiseen taisteluun Imperiumia vastaan Endorissa, Luke paljastaa Leialle olevansa hänen kaksoisveljensä ja että Darth Vader on heidän isänsä. Aluksi Leia ei halua uskoa sitä, mutta tajuaa Luken puhuvan totta. Leia ja han johtavat kapinalliset viimeiseen taisteluun, samalla kun kapinallisten laivasto hyökkää toiselle Kuolemantähdelle. Leia haavoittuu lievästi, mutta auttaa kapinallisia ja näiden kanssa liittoutuneita ewokeja kukistamaan Imperiumin.
Draken
Draken voi tarkoittaa seuraavia asioita:
Ton Duc Thangin yliopisto
Ton Duc Thangin yliopisto (, lyhennys TDTU) on julkinen tutkimusyliopisto, jonka pääkampus sijaitsee Ho Chi Minhin kaupungissa Vietnamissa. Vuonna 1997 perustettu yliopisto on nimetty presidentti Tôn Đức Thắngin mukaan. Yliopistolla on kaikkiaan kuusi kampusaluetta ja 17 tiedekuntaa. Ho Chi Minhin kaupungin kampusten ohella yliopistolla on kampukset Bao Locissa (Lam Dong), Nha Trangissa (Khanh Hoa) ja Ca Maussa.
What Lies Beneath
Levyn nauhoitukset alkoivat tammikuun 2010 lopulla. Kappaleesta ”I Feel Immortal” julkaistiin musiikkivideo.
Ajomies (Seppo Jokisen romaani)
Juoni
Koskinen ryhmineen saa selvitettäväkseen niskaan ammutun toimittajan murhan. Ruumiin löytää Koskisen selvittelemään onnettomuuteen yhdeksän vuotta sitten joutunut linja-autonkuljettaja. Murhan lisäksi myös onnettomuus selviää romaanin tapahtumien aikana.
Sydney Bristow
Tuotantokausi 5
Neljä kuukautta myöhemmin Sydney tutkii Vaughnin kuolemaa ja Prophet 5:ä. APO:on liittyy kaksi uutta agenttia, Rachel Gibson ja Thomas Grace. Sydney kouluttaa ja auttaa Rachelia tämän ensimmäisissä kenttäoperaatioissa. Myöhemmin Prophet 5 sieppaa Sydneyn ja yrittää hypnotisoimalla saada tietoonsa yksityiskohtia Rambaldin Horisontti-nimisen esineen sijainnista, mutta Sydney onnistuu pakenemaan.
Walter Benjamin
pienois|pysty|Walter Benjamin vuonna 1928. Walter Bendix Schönflies Benjamin (15. heinäkuuta 1892 Berliini – 27. syyskuuta 1940 Port Bou, Espanja) oli saksanjuutalainen marxilainen kirjallisuuskriitikko, esseisti, kääntäjä ja filosofi.
Mia Couto
thumb|upright|Mia Couto Mia Couto (s. António Emílio Leite Couto, 5. heinäkuuta 1955 Beira, Mosambik) on mosambikilainen kirjailija. Couto kirjoittaa portugaliksi. Hänen kirjojaan on julkaistu ainakin 22 maassa. Couton ensimmäinen romaani oli vuonna 1992 ilmestynyt Terra Sonâmbula. Hän on julkaissut myös runo- ja novellikokoelmia.
Couto on opiskellut lääketiedettä ja työskennellyt toimittajana, mutta vaihtoi alansa biologiaan ja työskentelee ympäristöbiologina Limpopon kansallispuistossa.
Subharmoninen funktio
Subharmoniset funktiot yksikkökiekossa ja radiaalinen maksimaalifunktio
Olkoon φ subharmoninen, jatkuva ja ei-negatiivinen funktio kompleksitason avoimella osajoukolla Ω, johon suljettu yksikkökiekko D(0, 1) kokonaisuudessaan sisältyy. Funktion φ radiaalinen maksimaalifunktio (rajoitettuna yksikkökiekkoon) määritellään yksikköympyrän kehällä seuraavasti: Jos Pr merkitsee Poissonin ydintä, subharmonisuudesta seuraa: Voidaan osoittaa, että jos funktion φ rajoittumalle yksikkökiekkoon T käytetään merkintää φ∗, edellä olevassa epäyhtälössä esiintyvä integraali on pienempi kuin tämän rajoittuman Hardyn–Littlewoodin maksimaalifunktion arvo pisteessä eiθ mistä seuraa, että 0 ≤ M φ ≤ φ∗. Tunnetusti Hardyn–Littlewoodin operaattori on rajoitettu alueessa Lp(T), kun 1 < p < ∞. Tästä seuraa, että jollekin yleiselle vakiolle C pätee:
Subharmoniset funktiot Riemannin monistoilla
Olkoon M on Riemannin monisto ja  ylhäältä toispuoleisesti jatkuva funktio. Oletetaan, että jokaiselle avoimelle osajoukolle U\subset M ja jokaiselle harmoniselle funktiolle f1, joka U:n reunalla toteuttaa epäyhtälön f_1\geq f, pätee kaikkialla U:ssa epäyhtälö f_1\geq f. Tällaista funktiota f sanotaan subharmoniseksi.
Ikat
thumb|Monimutkaisesti värjätty ikat-huivi. Ikat ("solmia" ) eli ikkat, ikatti on värjäysmenetelmä, jossa kudokseen käytettävät langat värjätään etukäteen niin, että ne kudottaessa muodostavat tietynlaisia kuvioita Nimitystä käytetään myös kudonnaistyypistä, johon käytetään solmuvärjäyksen tyylisellä menetelmällä ennen kudontaa värjättyä kudetta tai lointa. Japanissa tekniikka tunnetaan nimellä kasuri tai egasuri, suomalaisessa kansanperinteessä flammuvärjäys tai täplävärjäys.
Yūta Gōke
Yūta Gōke (s. 10. kesäkuuta 1999 Miyagi) on japanilainen jalkapalloilija.
Jalkapallomaajoukkue
Gōke kuului Japanin U-20 joukkueeseen alle 20-vuotiaiden MM-kilpailuissa 2019.
Ruslan Tšagajev
Amatööriura
Amatöörinä Tšagajev otteli 85 ottelua, joista hän saavutti 82 voittoa. Ensimmäisen kerran hän saavutti kansainvälistä menestystä vuonna 1995 voitettuaan Taškentissa Aasian mestaruuden raskaassa sarjassa. Seuraavana vuonna nuorten MM-kisoissa Havannassa hän saavutti pronssia, mutta Atlantan olympialaisissa hänen tiensä katkesi jo ensimmäiseen otteluun, jossa vastassa oli Luani Krasniqi. 1997 Budapestin MM-kisoissa hän eteni loppuotteluun, jossa voitti kuubalaisen Félix Savónin. Myöhemmin kävi ilmi, että hän oli otellut tätä ennen ammattilaisotteluita, ja mestaruus mitätöitiin ja Tšagajev sai myös kahden vuoden kilpailukiellon ammattilaiskehiin.
Ammattilaisura
Tšagajev puolusti WBA-liiton vyötään englantilaista Matt Skeltonia vastaan 19. tammikuuta 2008. Tämän jälkeen hänen oli tarkoitus puolustaa vyötään Valujevia toukokuussa 2008, mutta hän joutui perumaan ottelun virusinfektion vuoksi. Heinäkuussa 2008 Tšagajev joutui perumaan Valujevia vastaan käytävän ottelun akillisjänteensä katkettua. Tšagajev palasi kehään yli vuoden kestäneeltä ottelutauolta 7. helmikuuta 2009, jolloin hän voitti kuudennessa erässä Carl Davis Drumondin.
Salme Vannas
Silmätutkija ja silmätautiopin professori
Salme Salomaa hakeutui vuonna 1948 erikoistumaan ensiksi Kivelän sairaalan silmätautiosaston ja vuotta myöhemmin Helsingin yleisen sairaalan silmätautien osaston apulaislääkäriksi. Hän valmistui silmätautien erikoislääkäriksi vuonna 1951 vuosi puolisonsa kuoleman jälkeen. Salomaa aloitti tutkimustyön jo erikoistuessaan ja väitteli lääketieteen ja kirurgian tohtoriksi hepariinin vaikutuksesta silmään vuonna 1952. Samana vuonna hän avioitui uudelleen Helsingin yliopiston silmätautiopin professorin Mauno Vannaksen kanssa.
Mauno Vannaksen erottua virastaan Salme Vannas nimitettiin silmätautiopin professoriksi vuonna 1961. Vannaksen kilpailija viranhaussa oli dosentti Arvo Oksala, joka kuitenkin peruutti hakemuksensa tullessaan valituksi samana vuonna Turun yliopiston silmätautiopin professoriksi. Salme Vannas oli ainoa naisprofessori Helsingin yliopiston lääketieteellisessä tiedekunnassa vuoteen 1974, jolloin Terttu Arajärvi nimitettiin lastenpsykiatrian professoriksi.
International Workers’ Order
Yhdysvaltain Suomalainen Työväenjärjestö liittyi IWO:n jäseneksi toukokuussa 1941 nimellä Amerikan Suomalainen Keskinäisen Avun Järjestö (eng. Finnish American Mutual Aid Society). Sen paikallisyhdistykset järjestettiin lodgeiksi, jotka erotettiin toisistaan järjestysnumeroilla. Suomalaisen järjestön sihteerinä työskenteli ensin Onni Kaartinen ja sittemmin kuolemaansa saakka Carl Päiviö. Sen toimeenpanevan komiteaan kuuluivat muun muassa Julius Ranta, Toivo Vuorela, Emma Mattila, Michael Wästilä, Helen Kruth, Alex Nyberg, Richard Björkbacka ja Jenny Mulari.
Mormonireformaatio
Vuonna 1852 kirkon 2. presidentti Brigham Young katsoi ajan olevan kypsän moniavioisuuden julkiseen toimeenpanemiseen. Tämä johti kuitenkin kirkon jonkinasteiseen sisäiseen kriisiin. Siihen asti salassa harjoitettu moniavioisuus tuli yllätyksenä ja jopa järkytyksenä monille tavallisille kirkon jäsenille, jotka olivat pitäneet asiaa koskevia huhuja kirkon vastustajien valheina. Erityisen suurena šokkina asia tuli niille Euroopasta tulleille siirtolaisille, joille kirkon lähetyssaarnaajat olivat selittäneet moniavioisuuden olevan kirkon vihamiesten panettelua. Julkisesti toimeenpantu moniavioisuus kohtasi vastustusta ja se hajotti kirkon johtajien auktoriteettia.
HMS Vanessa
Palvelus
Joulukuussa 1921 alus sijoitettiin Rosythin reserviin, josta se palautettiin palvelukseen vasta 1938 liitettynä saattueiden suojaksi Plymouthiin sijoitettuun 17. hävittäjälaivueeseen. Alus suojasi 5. syyskuuta 1939 yhdessä HMS Vivaciousin, HMS Wakefulin ja HMS Vanquisherin kanssa saattuetta CG Clydestä.
Alus vaurioitui 19. heinäkuuta 1941 ilmahyökkäyksessä, kun sen keskilaivaan osunut pommi tuhosi kattilahuoneen ja etummainen savuhormi lensi yli laidan. Aluksella sai surmansa 11 miehistöjäsentä ja insinööriupseeri, joiden lisäksi useita miehistönjäseniä haavoittui. Vaurioitunut alus törmäsi sukellusveneentorjuntatroolari HMS Turquoiseen. HMS Vesper hinasi aluksen Yarmouthiin. Se määrättiin muutettavaksi pitkän kantaman saattajaksi. Alus siirrettiin elokuussa korjattavaksi sekä muutostöitä varten Green and Silley Weirin telakalle Lontooseen, mistä se palautettiin palvelukseen huhtikuun puolessa välissä 1942.